ddrg/super_eurlex huggingface dataset:
18.

ustvarijo razmere, ki bodo omogočale pametno mladinsko delo, kjer in kadar je to ustrezno, med drugim naj: (a) razvijajo in izvajajo pametno mladinsko delo v okviru mladinskega dela in ciljev mladinske politike, strateških in finančnih instrumentov; (b) opredelijo in odpravijo digitalni razkorak in neenakosti pri dostopu do tehnoloških novosti z vidika mladih, zlasti tistih z manj priložnostmi, mladinskih delavcev in mladinskih voditeljev ter drugih akterjev, ki podpirajo mlade; (c) pri mladih, mladinskih delavcih, mladinskih voditeljih ter drugih akterjih, ki podpirajo mlade, spodbujajo razvijanje kompetenc, ki so pomembne za pametno mladinsko delo, tudi: — v zvezi z vprašanji, kot so informacijska in podatkovna pismenost, komuniciranje in sodelovanje prek digitalnih medijev in tehnologij, varnostjo v digitalnih okoljih itd., — z različnimi pristopi k poučevanju in učenju v vseh možnih oblikah in na vseh možnih ravneh, na primer z vključevanjem pametnega mladinskega dela v ustrezne programe usposabljanja, poklicne standarde in smernice mladinskega dela itd.; (d) zagotovijo izmenjavo najboljših praks pri uporabi digitalnih medijev in tehnologije;
SL Uradni list Evropske unije C 305/2

Obvestilo osebam in subjektom, za katere veljajo omejevalni ukrepi, določeni v Sklepu Sveta 2014/145/SZVP, kot je bil spremenjen s Sklepom Sveta (SZVP) 2017/1561, in Uredbi Sveta (EU) št. 269/2014, kot se izvaja z Izvedbeno uredbo Sveta (EU) 2017/1549 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

(2017/C 305/02)

Osebe in subjekte, navedene v Prilogi k Sklepu Sveta 2014/145/SZVP (1), kot je bil spremenjen s Sklepom Sveta (SZVP) 2017/1561 (2), in v Prilogi I k Uredbi Sveta (EU) št. 269/2014 (3), kot se izvaja z Izvedbeno uredbo Sveta (EU) 2017/1549 (4) o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, obveščamo o naslednjem:

Svet Evropske unije je sklenil, da je treba osebe in subjekte iz navedenih prilog uvrstiti na seznam oseb in subjektov, za katere veljajo omejevalni ukrepi iz Sklepa 2014/145/SZVP in Uredbe (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine. Razlogi za uvrstitev teh oseb na seznam so navedeni v ustreznih rubrikah teh prilog.

Zadevne osebe in subjekte opozarjamo, da lahko pri pristojnih organih zadevne države članice oziroma zadevnih držav članic, kot so navedeni na spletnih mestih iz Priloge II k Uredbi (EU) št. 269/2014, zaprosijo, da se jim odobri uporaba zamrznjenih sredstev za osnovne potrebe ali specifična plačila (glej člen 4 Uredbe).

Zadevne osebe in subjekti lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pred 27. oktobrom 2017 pošljejo Svetu na naslov:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu.

Zadevne osebe in subjekte obenem opozarjamo, da lahko odločitev Sveta izpodbijajo na Splošnem sodišču Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 78, 17.3.2014, str. 16.

(2) UL L 237, 15.9.2017, str. 72.

(3) UL L 78, 17.3.2014, str. 6.

(4) UL L 237, 15.9.2017, str. 44.
SL Uradni list Evropske unije C 196/1

Obvestilo za osebe, za katere veljajo omejevalni ukrepi, določeni v Sklepu Sveta 2012/285/SZVP in Uredbi Sveta (EU) št. 377/2012 o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau

(2017/C 196/01)

Osebe, navedene v prilogah II in III k Sklepu Sveta 2012/285/SZVP (1) in Prilogi I k Uredbi Sveta (EU) št. 377/2012 (2) o omejevalnih ukrepih proti nekaterim osebam, subjektom in organom, ki ogrožajo mir, varnost in stabilnost v Republiki Gvineji Bissau, obveščamo o naslednjem:

Svet Evropske unije je po pregledu seznama oseb, vključenih v navedene priloge, odločil, da bi bilo treba omejevalne ukrepe iz Sklepa 2012/285/SZVP in Uredbe (EU) št. 377/2012 za te osebe še naprej uporabljati.

Zadevne osebe obveščamo, da lahko pri pristojnih organih zadevne države članice ali zadevnih držav članic, kot je navedeno na spletnih mestih v Prilogi II k Uredbi (EU) št. 377/2012, zaprosijo za dovoljenje za uporabo zamrznjenih sredstev za zadovoljevanje osnovnih potreb ali posebna plačila (glej člen 4 Uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedene sezname skupaj z dokazili pošljejo Svetu do 28. aprila 2018, in sicer na naslov:

Svet Evropske unije Generalni sekretariat GD C 1C Rue de la Loi 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Vse prejete pripombe bo Svet upošteval pri rednem pregledu v skladu s členom 5(2) Sklepa 2012/285/SZVP in členom 11(4) Uredbe (EU) št. 377/2012.

(1) UL L 142, 1.6.2012, str. 36.

(2) UL L 119, 4.5.2012, str. 1.
SL Uradni list Evropske unije C 174/2

Obvestilo nekaterim osebam in subjektom, za katere veljajo omejevalni ukrepi iz Sklepa Sveta 2014/145/SZVP in Uredbe Sveta (EU) št. 269/2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

(2017/C 174/03)

Sergey Valeryevich AKSYONOV (št. 1), Rustam Ilmirovich TEMIRGALIEV (št. 3), Aleksandr Viktorovich GALKIN (št. 21), Andriy Yevhenovych PURHIN (št. 45), Sergey Gennadevich TSYPLAKOV (št. 47), Roman Viktorovich LYAGIN (št. 58), Aleksey Vyacheslavovich KARYAKIN (št. 68), Mikhail Efimovich FRADKOV (št. 73), Vladimir ANTYUFEYEV (št. 87), Yevgeniy Vyacheslavovich ORLOV (št. 131), Eduard Aleksandrovich BASURIN (št. 137), Evgeny Vladimirovich MANUILOV (št. 143), Anatoly Ivanovich ANTONOV (št. 147), destilirnica Azov (subjekt, uvrščen na seznam pod št. 17), zvezno proračunsko podjetje za znanost in raziskave „Vseruski nacionalni znanstveno-raziskovalni inštitut za vinogradništvo in pridelavo vina „Magarač“ Ruske akademije za znanost, prej znan kot državno unitarno podjetje Republike Krim „Državni vinogradniški zavod ‚Magarač‘“ (subjekt, uvrščen na seznam pod št. 19), Russian National Commercial Bank (št. 23), bataljon „Šparta“ (št. 30) in bataljon „Somali“ (št. 31), ki so navedeni v Prilogi k Sklepu Sveta 2014/145/SZVP (1) in Prilogi I k Uredbi Sveta (EU) št. 269/2014 (2) o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, se obveščajo o naslednjem:

Svet namerava ohraniti omejevalne ukrepe proti navedenim osebam in subjektom z novo utemeljitvijo. Te osebe in subjekte obveščamo, da lahko pred 16. junijem 2017 Svetu pošljejo zahtevek za pridobitev načrtovanih utemeljitev za njihovo uvrstitev na seznam, in sicer na naslov:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-pošta: sanctions@consilium.europa.eu

Zadevne osebe in subjekti lahko Svetu na zgornji naslov kadar koli pošljejo zahtevek, da se odločitev, na podlagi katere so bili uvrščeni na seznam in so na njem ostali, ponovno preuči, temu zahtevku pa lahko priložijo dokazila.

(1) UL L 78, 17.3.2014, str. 16.

(2) UL L 78, 17.3.2014, str. 6.
SL Uradni list Evropske unije C 69/3

Obvestilo osebam, za katere veljajo omejevalni ukrepi iz Sklepa Sveta 2014/119/SZVP, ki se izvaja z Sklepom Sveta (SZVP) 2017/381, in Uredbe Sveta (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini

(2017/C 69/03)

Osebe, navedene v Prilogi k Sklepu Sveta 2014/119/SZVP (1), ki se izvaja s Sklepom Sveta (SZVP) 2017/381 (2), in Prilogi I k Uredbi Sveta (EU) št. 208/2014 (3) o omejevalnih ukrepih proti določenim osebam, subjektom in organom zaradi razmer v Ukrajini, obveščamo o naslednjem:

Svet Evropske unije je sklenil, da je treba osebe iz navedenih prilog uvrstiti na seznam oseb in subjektov, za katere veljajo omejevalni ukrepi iz Sklepa 2014/119/SZVP in Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini. Razlogi za uvrstitev teh oseb na seznam so navedeni v ustreznih rubrikah teh prilog.

Zadevne osebe opozarjamo, da lahko pri pristojnih organih zadevne države članice oziroma zadevnih držav članic, navedenih na spletnih straneh iz Priloge II k Uredbi (EU) št. 208/2014, zaprosijo, da se jim dovoli uporaba zamrznjenih sredstev za nujne potrebe ali točno določena plačila (glej člen 4 Uredbe).

Zadevne osebe lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili do 1. decembra 2017 pošljejo Svetu na naslov:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu.

Zadevne osebe opozarjamo tudi, da lahko odločitev Sveta izpodbijajo na Splošnem sodišču Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 66, 6.3.2014, str. 26.

(2) UL L 58, 4.3.2017, str. 34.

(3) UL L 66, 6.3.2014, str. 1.
SL Uradni list Evropske unije C 29/8

Obvestilo osebam, za katere veljajo omejevalni ukrepi iz Sklepa Sveta 2011/172/SZVP in Uredbe Sveta (EU) št. 270/2011 o omejevalnih ukrepih zoper nekatere osebe, subjekte in organe glede na razmere v Egiptu

(2017/C 29/06)

Osebe, navedene v Prilogi k Sklepu Sveta 2011/172/SZVP (1) in Prilogi I k Uredbi Sveta (EU) št. 270/2011 (2) o omejevalnih ukrepih zoper nekatere osebe, subjekte in organe glede na razmere v Egiptu, obveščamo o naslednjem:

Svet je v tej zadevi seznanjen z novimi elementi v zvezi z vsemi osebami s seznama iz Priloge k Sklepu 2011/172/SZVP in Priloge I k Uredbi (EU) št. 270/2011. Zadevne osebe zato obveščamo, da lahko Svetu do 17. februarja 2017 predložijo zahtevo za pridobitev informacij, ki se nanašajo nanje, in sicer na spodnji naslov:

Conseil de l’Union européenne Secrétariat général GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Vse prejete pripombe bo Svet upošteval pri rednem pregledu v skladu s členom 5 Sklepa 2011/172/SZVP in členom 12 Uredbe (EU) št. 270/2011.

(1) UL L 76, 22.3.2011, str. 63.

(2) UL L 76, 22.3.2011, str. 4.
1.1

izhodiščno merilo v zvezi s standardom OECD za avtomatično izmenjavo informacij (skupni standard poročanja): jurisdikcija bi morala biti zavezana, da bo učinkovito izvajala skupni standard poročanja, in tudi že sprožiti zakonodajni postopek v ta namen, pri čemer bi bilo treba prve izmenjave izvesti najpozneje leta 2018 (v zvezi z letom 2017) in imeti vzpostavljeno ureditev za izmenjavo informacij z vsemi državami članicami do konca leta 2017, in sicer s podpisom večstranskega sporazuma med pristojnimi organi ali prek dvostranskih sporazumov; nadaljnje merilo v zvezi s skupnim standardom poročanja, ki se uporablja od leta 2018: jurisdikcija bi morala s strani Svetovnega foruma pridobiti vsaj oceno „pretežno skladna“, kar zadeva standard za avtomatično izmenjavo informacij (skupni standard poročanja), in
Vloge za licence bodo obravnavane glede na inovativni pristop, ki se uporablja za delovne programe v začetnem obdobju (v nadaljnjem besedilu: delovni programi) za licence, ki je povezan s prilagodljivostjo iz veljavnih vzorčnih klavzul. Ti delovni programi bodo v začetnem obdobju vključevali prilagodljivo kombinacijo do treh faz (A, B in C). To bo pomagalo zagotoviti, da so delovni programi za polja, za katera se oddajajo vloge, primerni za geotehnične in druge izzive, ki jih je treba obravnavati na določenem območju, ob hkratnem optimiziranju dejavnikov iz odstavka 3. Prilagodljivost, ki jo omogoča kombinacija največ treh faz, daje vlagateljem tudi možnost za oblikovanje delovnega programa, ki je skladen z njihovimi posebnimi načrti in zahtevami.

Faza A delovnega programa zajema obdobje, v katerem bodo potekale geotehnične študije in obdelava geofizičnih podatkov; faza B delovnega programa bo obdobje, v katerem bo potekalo pridobivanje novih seizmičnih podatkov; faza C delovnega programa bo namenjena raziskovalnemu in/ali ocenjevalnemu vrtanju. Vlagatelji se lahko odločijo, kako bodo med seboj kombinirali posamezne faze (npr. faze A, B in C, samo fazi B in C, samo faza C ali samo fazi A in C).

Faza A in faza B nista obvezni in morda nista ustrezni v določenih okoliščinah, v vsaki vlogi pa mora biti predlagana faza C, razen če vlagatelj meni, da raziskave niso potrebne in predlaga takojšen začetek razvoja (tj. „drugo obdobje“).

Začetno obdobje vseh licenc, dodeljenih v tem krogu, bo trajalo do 9 let in lahko vsebuje določbe o odpovedi v skladu s klavzulo 5 sedanjih vzorčnih klavzul.
SL Uradni list Evropske unije C 339/2

Obvestilo osebam in subjektom, za katere veljajo omejevalni ukrepi, določeni v Sklepu Sveta 2014/145/SZVP, kot je bil spremenjen s Sklepom Sveta (SZVP) 2016/1671, in Uredbi Sveta (EU) št. 269/2014, kot se izvaja z Izvedbeno uredbo Sveta (EU) 2016/1661, glede omejevalnih ukrepov v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine

(2016/C 339/03)

Osebe in subjekte, navedene v Prilogi k Sklepu Sveta 2014/145/SZVP (1), kot je bil spremenjen s Sklepom Sveta (SZVP) 2016/1671 (2), in Prilogi I k Uredbi Sveta (EU) št. 269/2014 (3), kot se izvaja z Izvedbeno uredbo Sveta (EU) 2016/1661 (4), glede omejevalnih ukrepov v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine, obveščamo o naslednjem:

Svet Evropske unije je sklenil, da bi morali biti osebe in subjekti iz navedenih prilog še naprej uvrščeni na seznam oseb in subjektov, za katere veljajo omejevalni ukrepi iz Sklepa 2014/145/SZVP in Uredbe (EU) št. 269/2014 glede omejevalnih ukrepov v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine. Razlogi za uvrstitev teh oseb in subjektov na seznam so navedeni v ustreznih rubrikah navedenih prilog.

Zadevne osebe in subjekte opozarjamo, da lahko pri pristojnih organih zadevne države članice oziroma zadevnih držav članic, kot so navedeni na spletnih mestih iz Priloge II k Uredbi (EU) št. 269/2014, zaprosijo, da se jim odobri uporaba zamrznjenih sredstev za osnovne potrebe ali specifična plačila (glej člen 4 Uredbe).

Zadevne osebe in subjekti lahko zahtevek za ponovno preučitev odločitve o njihovi uvrstitvi na navedeni seznam skupaj z dokazili pred 28. oktobrom 2016 pošljejo Svetu na naslov:

Svet Evropske unije Generalni sekretariat GD C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-naslov: sanctions@consilium.europa.eu

Zadevne osebe in subjekte obenem opozarjamo, da lahko odločitev Sveta izpodbijajo na Splošnem sodišču Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 78, 17.3.2014, str. 16.

(2) UL L 249, 16.9.2016, str. 39.

(3) UL L 78, 17.3.2014, str. 6.

(4) UL L 249, 16.9.2016, str. 1.
17.

kjer je ustrezno, priznavanje in krepitev mladinskega sektorja, kar zadeva: (a) njegovo vlogo pri podpori mladim pri prehodu v odraslost in iskanju njihovega mesta v družbi ter ustvarjanju varnega in vključujočega okolja, v katerem lahko razvijejo svojo identiteto, ob ustreznem upoštevanju razvoja duhovne ali kulturne in verske identitete; (b) njegovo vlogo pri spodbujanju demokratičnih vrednot in aktivnega državljanstva prek različnih oblik mladinskega dela ter pri spodbujanju spoštovanja kulturne raznolikosti z medkulturnim, medverskim in medgeneracijskim dialogom ter nasprotovanjem vsem oblikam diskriminacije; (c) ozaveščanje posameznikov in skupin mladih, ki bi lahko bili dovzetni za nasilno radikalizacijo in izključeni iz družbe, ter podporo in vključevanje mladih v dejavnosti, pri katerih sodelujejo z vrstniki; (d) ozaveščanje mladih, da bi jih odvrnili od obstoječih nasilnih skrajnih ideologij in jim omogočili kritično presojo takšnih ideologij, pri čemer bi jim kot protiutež prek interneta in družbenih medijev ponudili druge možnosti, ki bi bile privlačne in nenasilne (6); (e) spodbujanje izobraževanja in usposabljanja mladinskih delavcev in povečanje njihovih kompetenc, da bi bili sposobni videti vprašanja, povezana z nasilno radikalizacijo, in prepoznali propagando, retoriko in vedenje, ki bi bili lahko povezani z nasilno radikalizacijo, ter se na njih ustrezno odzvali; (f) podporo mladim pri razvijanju medijske in informacijske pismenosti ter kritičnega razmišljanja ob uporabi medsektorskega pristopa, na primer s sodelovanjem sektorja mladinskega dela s šolami ali lokalnimi središči, kar lahko pripomore k preprečevanju novačenja mladih za nasilne dejavnosti prek zgleda vrstnikov in prek družbenih medijev; (g) spodbujanje udeležbe civilne družbe; (h) njegovo zmogljivost, da uresniči svojo vlogo, in sicer z boljšim ozaveščanjem o aktualnem dogajanju, sodobnejšim znanjem in orodji ter dobrim sodelovanjem z zadevnimi sektorji in osebami, da bi lahko nasilno radikalizacijo med mladimi prepoznali in preprečili že v zgodnji fazi; (i) spodbujanje mladih, da sodelujejo v prostovoljnih dejavnostih, ki imajo lahko pomembno vlogo pri razvijanju pozitivne identitete, spodbujanju empatije in odgovornega razmišljanja, ter nudenje pomoči v ta namen;
Vloge za licence bodo obravnavane glede na novi inovativni pristop, ki se uporablja za delovne programe v začetnem obdobju (v nadaljnjem besedilu: „delovni programi“) za licence, ki je povezan s prilagodljivostjo iz veljavnih vzorčnih klavzul. Ti delovni programi bodo v začetnem obdobju vključevali prilagodljivo kombinacijo do treh faz (A, B in C). To bo pomagalo zagotoviti, da so delovni programi za polja, za katera se oddajajo vloge, primerni za geotehnične in druge izzive, ki jih je treba obravnavati na določenem območju, ob hkratnem optimiziranju dejavnikov iz odstavka 3. Prilagodljivost, ki jo omogoča kombinacija največ treh faz, daje vlagateljem tudi možnost za oblikovanje delovnega programa, ki je skladen z njihovimi posebnimi načrti in zahtevami.

Faza A delovnega programa zajema obdobje, v katerem bodo potekale geotehnične študije in obdelava geofizičnih podatkov; Faza B delovnega programa bo obdobje, v katerem bo potekalo pridobivanje novih seizmičnih podatkov; Faza C delovnega programa bo namenjena raziskovalnemu in/ali ocenjevalnemu vrtanju. Vlagatelji se lahko odločijo, kako bodo med seboj kombinirali posamezne faze (npr. faze A, B in C, samo fazi B in C, samo faza C, ali samo fazi A in C).

Faza A in faza B nista obvezni in morda nista ustrezni v določenih okoliščinah, v vsaki vlogi pa mora biti predlagana faza C, razen če vlagatelj meni, da raziskave niso potrebne in predlaga takojšen začetek razvoja (tj. „drugo obdobje“).

Začetno obdobje vseh licenc, dodeljenih v tem krogu, bo trajalo do 9 let in lahko vsebuje določbe o odpovedi v skladu s klavzulo 5 sedanjih vzorčnih klavzul.
SL Uradni list Evropske unije C 204/7

Uradno obvestilo Italije na podlagi člena 19(2) Uredbe (ES) št. 1008/2008, ki se nanaša na pravila o porazdelitvi prometa za letališča Milano Malpensa, Milano Linate in Orio al Serio (Bergamo)

(Besedilo velja za EGP)

(2016/C 204/03)

V skladu s členom 19(3) Uredbe (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (1) je Komisija 23. aprila 2015 prejela uradno obvestilo Italije o osnutku odredbe o spremembi odredbe št. 15 z dne 3. marca 2000 o porazdelitvi zračnega prometa znotraj milanskega letališkega sistema, kakor je bila spremenjena (2), in o razveljavitvi ministrske odredbe št. 395 z dne 1. oktobra 2014 (3).

Dne 17. decembra 2015 je Komisija na podlagi Uredbe (ES) št. 1008/2008 sprejela negativni sklep o ministrski odredbi št. 395 z dne 1. oktobra 2014 (4), s katero so bila spremenjena pravila o porazdelitvi prometa v milanskem letališkem sistemu (t. i. odredba Lupi). Komisija je ugotovila, da se Italija v nasprotju z določbami te uredbe pred spremembo pravil o porazdelitvi prometa ni posvetovala z zainteresiranimi stranmi.

Italija je zato pripravila in priglasila nov osnutek odredbe. Priglašeni osnutek odredbe bo po sprejetju in ob začetku veljavnosti spremenil pravila o porazdelitvi prometa v milanskem letališkem sistemu na enak način kot odredba Lupi. Odpravil bo vse omejitve na letališču Linate v zvezi s številom dnevnih povratnih letov na letališča EU, opredeljene na podlagi obsega potniškega prometa. V veljavi bodo ostale omejitve na letališču Linate glede uporabe ozkotrupnih letal (z enim prehodom) in izvajanja rednih povezav od točke do točke. Istočasno bo priglašeni osnutek odredbe razveljavil odredbo Lupi.

Komisija vabi zainteresirane strani, da svoje pripombe v 15 dneh od objave tega sporočila pošljejo na naslednji naslov:

Generalni direktorat za mobilnost in promet (Enota E4 za notranji trg in letališča) Evropska komisija Pisarna: DM24 05/84 1049 Bruselj BELGIJA E-naslov: Christophe.Dussart@ec.europa.eu

(1) UL L 293, 31.10.2008, str. 3.

(2) Uradni list Italijanske republike št. 60 z dne 13. marca 2000 in Uradni list Italijanske republike št. 14 z dne 18. januarja 2001.

(3) Uradni list Italijanske republike št. 237 z dne 11. oktobra 2014.

(4) UL L 333, 19.12.2015, str. 124.
SL Uradni list Evropske unije C 110/3

Obvestilo vlade Republike Ciper o Direktivi 94/22/ES Evropskega Parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(Besedilo velja za EGP)

(2016/C 110/03)

OBVESTILO O TRETJEM RAZPISU ZA IZDAJO DOVOLJENJ ZA RAZISKOVANJE OGLJIKOVODIKOV NA OBMOČJU PRIOBALNEGA MORJA CIPRA

V skladu s členom 3(2)(a) Direktive 94/22/ES Evropskega Parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1) Republika Ciper poziva vse zainteresirane osebe, da zaprosijo za dovoljenja za raziskovanje ogljikovodikov in dovoljenja za poznejše izkoriščanje ogljikovodikov za površino določene velikosti v izključni ekonomski coni Cipra. Vloge je treba predložiti v 120 dneh po objavi tega obvestila v Uradnem listu Evropske unije. Vloge, ki jih bo Ministrstvo za energijo, trgovino, industrijo in turizem prejelo po zgoraj navedenem roku, se ne bodo upoštevale.

Razpoložljivi odseki so določeni z naslednjimi zemljepisnimi koordinatami (WGS84):

Odsek št. Zemljepisna dolžina Zemljepisna širina Odsek 6 31:15:00 33:30:00 31:15:00 34:10:00 31:55:00 34:10:00 31:55:00 33:30:00 Odsek 8 32:35:00 33:30:00 32:35:00 34:10:00 33:15:00 34:10:00 33:15:00 33:30:00 Odsek 10 30:39:02 33:30:00 31:55:00 33:30:00 31:55:00 33:08:24 31:36:30 33:11:30 31:15:00 33:18:40 31:07:00 33:21:20

Vloge za dovoljenja za raziskovanje ogljikovodikov in za dovoljenja za poznejše izkoriščanje ogljikovodikov se oddajo na naslov:

The Hon. Minister Ministry of Energy, Commerce, Industry and Tourism 1421 Nicosia CYPRUS

Odločitev o vlogah za ta tretji razpis za izdajo dovoljenj za priobalno morje Cipra sprejme Svet ministrov Republike Ciper predvidoma v šestih mesecih po datumu za predložitev vlog, navedenem v tem obvestilu.

Svet ministrov, ki je pristojni organ, izda dovoljenja brez poseganja v določbe člena 3(6) Direktive 94/22/ES.

Za podrobne smernice in vse nadaljnje informacije v zvezi s predložitvijo vlog se obrnite na pisarno stalnega sekretarja Ministrstva za energijo, trgovino, industrijo in turizem, 1421 Nikozija, Ciper, tel. +357 22409310, faks +357 22409348, e-naslov: Third.LR@mcit.gov.cy

(1) UL L 164, 30.6.1994, str. 3.
(c)

v primeru iskanja in raziskovanja nahajališč nafte in/ali zemeljskega plina: — v referenčnem obdobju petih let: 212 014,32 PLN na leto, — za šesto, sedmo in osmo leto veljavnosti pogodbe o užitku na rudarski pravici: 254 417,18 PLN na leto, — za deveto in naslednja leta veljavnosti pogodbe o užitku na rudarski pravici 296 820,04 PLN na leto.